b"\n_START_ARTICLE_\nIsl\xc3\xa0ndia al Festival de la Can\xc3\xa7\xc3\xb3 d'Eurovisi\xc3\xb3\n_START_SECTION_\nHist\xc3\xb2ria\n_START_PARAGRAPH_\nDurant els primers anys, Isl\xc3\xa0ndia no va aconseguir superar la setzena posici\xc3\xb3 fins a l'any 1990, quan el pa\xc3\xads va obtenir la quarta posici\xc3\xb3, per darrere d'It\xc3\xa0lia, Fran\xc3\xa7a i Irlanda. El pa\xc3\xads no ha guanyat el festival, per\xc3\xb2 va estar molt a prop en 1999 i 2009. La primera ocasi\xc3\xb3 es va produir quan la can\xc3\xa7\xc3\xb3 de Selma, \xc2\xabAll Out of Luck\xc2\xbb, va ser tan sols superada per Su\xc3\xa8cia, representada per Charlotte Nilsson, al final de la ronda de votacions. En l'edici\xc3\xb3 de 2009, la representant islandesa va obtenir de nou la segona posici\xc3\xb3. El noruec Alexander Rybak va guanyar el festival amb el r\xc3\xa8cord de puntuaci\xc3\xb3 de la hist\xc3\xb2ria del festival fins al moment, amb 387 vots. Aquest resultat estava molt per sobre de l'aconseguit per Yohanna que, a pesar de presentar una gran balada, va obtenir 218 punts. No obstant aix\xc3\xb2, en refer\xc3\xa8ncia a la puntuaci\xc3\xb3, \xc3\xa9s el millor resultat fins avui dels representants islandesos._NEWLINE_Isl\xc3\xa0ndia ha acabat en \xc3\xbaltim lloc dues vegades, obtenint 0 punts en 1989 i amb nom\xc3\xa9s 3 punts en 2001. Destaquen les repeticions de participaci\xc3\xb3 de diversos cantants per Isl\xc3\xa0ndia: Sigr\xc3\xad\xc3\xb0ur Beinteinsd\xc3\xb3ttir ha participat tres vegades (1990, 1992 i 1994), Selma Bj\xc3\xb6rnsd\xc3\xb3ttir ha participat dues vegades (1999 i 2005), i Eir\xc3\xadkur Hauksson, altres 2 (com a membre de la banda ICY en 1986 i com a solista en 2007). _NEWLINE_En 2008, els representants van ser els components del grup Euroband. A pesar del fet que la can\xc3\xa7\xc3\xb3 estava entre les favorites, finalment es va haver de conformar amb la 14a posici\xc3\xb3 per darrere de Portugal i per davant de Dinamarca. En 2009, Isl\xc3\xa0ndia va aconseguir guanyar la seva semifinal, per\xc3\xb2 va haver de conformar-se posteriorment amb el segon lloc en la gran final. _NEWLINE_El seg\xc3\xbcent any, 2010, van triar la cantant Hera Bj\xc3\xb6rk, coneguda per fer alguns treballs sobre Isl\xc3\xa0ndia en Eurovisi\xc3\xb3 (va participar en el videoclip de Selma en 1999 i va participar com a corista en 2008 i 2009. Aquesta va actuar en la primera semifinal, on va rebre la tercera posici\xc3\xb3 amb 123 punts. En la final, malgrat el seu bon resultat en la semifinal, va obtenir la 19a posici\xc3\xb3 amb 41 punts, per davant dels amfitrions, Noruega, i per darrere dels lusitans. En l'edici\xc3\xb3 de 2011 van ser representats pel grup Sigurj\xc3\xb3n's Friends, un grup format per rendir tribut a l'int\xc3\xa8rpret original del tema, Sigurj\xc3\xb3n Brink, mort poc abans del S\xc3\xb6ngvakeppni Sj\xc3\xb3nvarpsins. Van passar a la final amb una quarta posici\xc3\xb3 i 100 punts. No obstant aix\xc3\xb2, en la final van obtenir-ne la vintena amb 61 punts. _NEWLINE_En Festival d'Eurovisi\xc3\xb3 2012, celebrat a Bak\xc3\xba, van ser representats per Gr\xc3\xa9ta Sal\xc3\xb3me i J\xc3\xb3nsi. Malgrat el pronosticat per les enquestes, i del resultat de la semifinal (8\xc3\xa8 lloc i 75 punts), en la final van obtenir un pobre vint\xc3\xa8 lloc, amb 46 punts. L'any 2013, Ey\xc3\xbe\xc3\xb3r Ingi va representar el seu pa\xc3\xads quedant 6\xc3\xa8 en la semifinal i 17\xc3\xa8 en la final de Malm\xc3\xb6. En 2014, Pollap\xc3\xb6nk, va aconseguir ser 8\xc3\xa8 en la semifinal i 15\xc3\xa8 en la gran final de Copenhaguen._NEWLINE_En Festival d'Eurovisi\xc3\xb3 2015, va ser enviada Mar\xc3\xada \xc3\x93lafsd\xc3\xb3ttir i el tema \xc2\xabUnbroken\xc2\xbb va aconseguir el quinz\xc3\xa8 lloc en la seva semifinal, amb 14 punts, fet que va trencar una ratxa de set classificacions seguides a la final. Aix\xc3\xad mateix, des de llavors, Isl\xc3\xa0ndia no ha aconseguit classificar-se de nou, ja que va obtenir un catorz\xc3\xa8 lloc en 2016, un quinz\xc3\xa8 en 2017 i un dinov\xc3\xa8 en 2018, amb Gr\xc3\xa9ta Sal\xc3\xb3me, Svala i Ari \xc3\x93lafsson com a representants, respectivament._NEWLINE_En 2019, va representar el pa\xc3\xads el grup Hatari, una banda performance de tecno i punk rock que acostuma a vestir amb una indument\xc3\xa0ria BDSM. Aquesta es declara anticapitalista i propalestina, de fet, en la final d'Eurovisi\xc3\xb3 van mostrar una bandera de Palestina mentre rebien la puntuaci\xc3\xb3 del televot, cosa que va despertar gran controv\xc3\xa8rsia. Hatari, amb el tema \xc2\xabHatri\xc3\xb0 mun sigra\xc2\xbb (en catal\xc3\xa0, l'odi prevaldr\xc3\xa0), va quedar en 10a posici\xc3\xb3 amb 232 punts."